ОТЧЕТ НА КОМИСИЯ ПО ДИСЦИПЛИНАРНИТЕ ПРОИЗВОДСТВА НА ВСС ОТНОСНО ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ МАГИСТРАТИ И НАЛОЖЕНИТЕ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗСВ ЗА ПЕРИОДА 01.01.2016 Г. –  31.01.2016 Г.

Настоящият отчет съдържа информация за образуваните и приключили дисциплинарни производства във ВСС и за разгледани преписки от Комисия по дисциплинарните производства на ВСС за периода 01 януари - 31 януари 2016 г. 
Комисия по дисциплинарните производства на ВСС е разгледала 6 /шест/ дисциплинарни преписки.
За отчетния период Комисия по дисциплинарните производства на ВСС е разгледала 6 (шест) решения на Върховния административен съд, свързани с дисциплинарната практика, както следва:
- Решение № 13847 от 17.12.2015 г. на ВАС-петчленен състав - ІІ колегия, с което оставя в сила Решение № 6940 от 10.06.2015 г. на ВАС, 6-то отделение, с което се отхвърля жалба на Румяна Методиева Ченалова от гр. Стара Загора против решение на Висшия съдебен съвет по т. 23 от протокол № 3 от 22.01.2015 г., с което, на основание чл.232 ЗСВ, временно е отстранена от длъжността „съдия“ за срок от шест месеца, считано от датата на вземане на решението;
- Решение № 14164 от 22.12.2015 г. на ВАС-петчленен състав - ІІ колегия, с което оставя в сила Решение № 5976 от 25.05.2015 г. на ВАС, 6-то отделение, с което се отхвърля жалбата на Катя Николова Бельова – председател на Окръжен съд гр. Благоевград, срещу решение на Висшия съдебен съвет по т.46 от протокол № 2 от 15.01.2015 г., с което е отхвърлено предложението й за налагане на Екатерина Петрова Николова – председател на Районен съд гр. Благоевград, на дисциплинарно наказание;
- Решение № 14248 от 28.12.2015 г. на ВАС-петчленен състав - ІІ колегия, с което оставя в сила Решение № 6200 от 28.05.2015 г. на ВАС, 6-то отделение, с което се отхвърля оспорването по жалбата на Атанас Василев Славов – съдия в Окръжен съд гр. Варна, срещу решение на Висшия съдебен съвет по т.23 от протокол № 36 от 30.07.2014 г., с което е изменено, на основание чл.314, ал.3 от ЗСВ, наложеното със Заповед № РД-060/24.06.2014 г. на Марин Маринов – председател на Окръжен съд гр. Варна, дисциплинарно наказание на Атанас Василев Славов – съдия в Окръжен съд гр. Варна, по чл.308, ал.1, т.2 от ЗСВ – „порицание“, в по-леко – „забележка“.
1. Дисциплинарни производства, образувани за периода
01 януари - 31 януари 2016 г.

- Няма

2. Приключени дисциплинарни производства по описа на ВСС за периода 01 януари - 31 януари 2016 г.

- д.д. № 29/2014 г. срещу Свилен Иванов Братоев – прокурор в Районна прокуратура – гр. Карлово. С решение на ВАС – V членен състав делото е върнато на ВСС за ново произнасяне. С решение на ВСС по протокол № 4/27.01.2016 г. не е наложено дисциплинарно наказание по чл. 308, ал. 1, т. 1 от ЗСВ – „забележка”.

- д.д. № 9/2015 г. срещу Кирил Димитров Димитров – прокурор в Софийска градска прокуратура. С решение на ВСС по протокол № 5/28.01.2016 г. е наложено дисциплинарно наказание по чл.308, ал.1, т. 3 от ЗСВ – „намаляване на основното трудово възнаграждение с 10 на сто за срок от 6 месеца“, за извършени по чл.307, ал.4, т.1 и т. 2, предложение 2 от ЗСВ нарушения. 
 
- д.д. № 39/2015 г. срещу Стефи Кирилова Гълъбова – следовател в СО-СГП. С решение на ВСС по протокол № 5/28.01.2016 г. е наложено дисциплинарно наказание по чл. 308, ал.1, т. 2 от ЗСВ – „порицание”, за извършени от нея дисциплинарни нарушения по чл.307, ал.4, т. 2 и т. 5 от ЗСВ. 

3. Заповеди на административни ръководители за налагане на дисциплинарни наказания, на основание чл. 311, т. 1 от ЗСВ във връзка с чл. 308, ал. 1, т. 1  и т. 2 от ЗСВ, за периода 
01 януари - 31 януари 2016 г.

- С решение на ВСС по протокол № 5/28.01.2016 г., на основание чл.314, ал. 3 от ЗСВ, е отменено наложеното със заповед на административния ръководител на Софийска районна прокуратура дисциплинарно наказание по чл. 308, ал.1, т. 2 от ЗСВ – „порицание“, на Деян Славов Динев – прокурор в СРП. Преписката е върната на административния ръководител на СРП за преценка дали да упражни правомощията си по чл.327 от ЗСВ.

4. Заповеди по чл. 327 от ЗСВ за обръщане на внимание от административни ръководители за периода 
01 януари – 31 януари 2016 г.

Постъпили и приети за сведение от ВСС са 4                                                                                                                                                             /четири/ заповеди на административни ръководители за обръщане на внимание на магистрати, както следва:
-Марина Трифонова Цветкова – съдия в Районен съд гр. Самоков;
- Георги Славов Георгиев- прокурор в Районна прокуратура гр. Стара Загора;
- Милко Момчев Момчев – прокурор в Софийска градска прокуратура;
- Мариана Димчева Станкева – съдия в Районен съд гр. Костинброд.